EkBass/fiwiki-20250220-pages-articles huggingface dataset:
Kharon (kuu)

Kharon on kääpiöplaneetta Pluton kuu. Sitä voidaan toisaalta pitää kaksoiskääpiöplaneettana Pluton kanssa. Kharon tunnetaan myös nimellä (134340) Pluto I. Kharonin löysi tähtitieteilijä James Christy 22. kesäkuuta 1978 tutkiessaan muutamaa kuukautta aiemmin otettuja valokuvia Plutosta ja huomatessaan pienen pullistuman ilmestyvän siihen säännöllisesti. Myöhemmin pullistuma vahvistettiin 29. huhtikuuta 1965 otetuista kuvista erilliseksi taivaankappaleeksi. Kharonin pinnalla arvellaan olevan jäätynyttä vettä. Aluksi Kharonille annettiin tilapäinen nimi 1978 P 1. Kuu sai nimensä kreikkalaisen mytologian hahmon mukaan: Kharon oli tuonelan jumalan Haadeen lautturi. Haades puolestaan tunnettiin myöhemmin roomalaisessa mytologiassa nimellä Pluto. Kansainvälinen tähtitieteellinen unioni (IAU) vahvisti nimen vuonna 1985. Vuorovesivoimat pitävät Pluton ja Kharonin aina sama puoli toisiinsa kääntyneinä. Kharon kiertää Pluton samassa ajassa kuin tämä kierähtää akselinsa ympäri eli 6,387 vuorokaudessa (6 vrk 9 h 18 min). Kharonin halkaisija 1 192 km on runsas puolet (53 prosenttia) Pluton halkaisijasta. Kharonin massa on seitsemäsosa Pluton massasta ja pinta-ala on 4 400 000 km². Toisin kuin Pluto, joka on jäätyneen metaanin peittämä, Kharon näyttäisi olevan vesijään peitossa. Vuonna 2005 löydetyt kiertolaiset Nix ja Hydra ovat myös Pluton kuita. Tämä pätee myös vuonna 2011 löydettyyn Kerberosiin (aikaisemmin: S/2011 (134340) 1), joka kiertää Nixin ja Hydran välillä, sekä vuonna 2012 löytyneeseen Styxiin (aikaisemmin: S/2012 (134340) 1) jonka kiertorata on lähimpäna Kharonia ja Plutoa. Kesällä 2005 sattuneen tähdenpeiton aikana tehdyistä havainnoista ESOssa on mitattu Kharonin säteeksi 604 km ja tiheydeksi 1,71 g/cm3. Lisäksi voitiin päätellä, että Kharonilla ei ole kaasukehää, tai että sen paine voi olla korkeintaan miljoonasosan Maan ilmakehän paineesta. == Lähteet == * NASA Astrophysics Data System (ADS) – The satellite of Pluto * URSAn tietoja * List of Known Trans-Neptunian Objects * IAU 2006 General Assembly: Result of the IAU Resolution votes * Satellites and Companions of Minor Planets * Pluto, Charon, Nix, Hydra, and S/2011 (134340) 1 * BBC News: Science & Environment: New Pluto moon spied by Hubble * Hubblesite: Hubble Discovers a Fifth Moon Orbiting Pluto === Viitteet === == Aiheesta muualla == Luokka:Pluto (kääpiöplaneetta) Luokka:Kuiperin vyöhyke Luokka:Transneptuniset kohteet Luokka:Plutoidien kuut
Hajautettu tieto

Hajautettu tieto on taloustieteissä käytettävä käsite, jonka mukaan yhdelläkään markkinoilla toimivalla henkilöllä ei ole täydellistä tietoa, vaan tieto on hajautettu kaikille markkinoilla toimijoille. Kaikilla on ainoastaan epätäydellistä tietoa, mutta myös yksi erittäin hyvä indikaattori muiden ihmisten tiedosta ja aikeista: hinta. Hinta sekä kertoo tietoa henkilölle että antaa henkilölle mahdollisuuden jakaa omaa tietoaan vaikuttamalla hintaan ostamalla, myymällä tai pidättäytymällä tekemästä mitään. Tieto on yleensä luonteeltaan hiljaista tietoa. Usein tiedon vastaanottaminen muilta henkilöiltä tai tiedon jakaminen heille ei tapahdu kovin tiedostavalla tasolla. Hintasignaalit ovat yksi ratkaisu taloudellisten resurssien laskentaongelmaan. Tällainen näkemys on suosittu itävaltalaisella koulukunnalla ja eritoten Friedrich Hayekilla. Luokka:Taloustieteen käsitteet Luokka:Tietoteoria
Lämpökamera

Lämpökamera on laite, joka muodostaa kuvan esineen tai olennon pintalämpötilasta sen lähettämän infrapunasäteilyn perusteella samaan tapaan kuin tavallinen kamera muodostaa kuvan näkyvän valon perusteella. Lämpökuvasta voidaan määrittää kohteen pintalämpötila asteina, jos pinnan emissioarvo tunnetaan, sillä kappaleen lähettämä infrapunasäteily riippuu sen pintalämpötilasta. Koska eri materiaalit emittoivat lämpösäteilyä eri tavoin, lämpökameran kuvaan vaikuttaa lämpötilan lisäksi se, mitä ainetta kohteen pinta on. Lämpökameralla ei voi mitata kaasujen lähettämää lämpösäteilyä. Lämpökamerat eivät mittaa ilman lämpötilaa vaan ainoastaan kiinteiden aineiden lähettämää lämpösäteilyä. Lämpökameroita käytetään muun muassa ihmisten jäljittämiseen, rakennusten lämpöeristyksen tarkastamiseen, pelastuslaitosten savusukellus- ja sammutustehtäviin, panssarivaunuissa helpottamassa vihollisten löytämistä kasvillisuuden seasta ja teollisuuden prosessien ja koneiden huollon tarpeen seuraamiseen. Lämpökamerat voidaan jakaa säteilyn ilmaisimen perusteella useisiin luokkiin, joiden pääluokat ovat ne, joissa infrapunailmaisinta jäähdytetään esimerkiksi nestemäisellä typellä, sekä ne, joissa ilmaisinta ei jäähdytetä. Edelliset ovat tyypiltään BST-ilmaisimia ja jälkimmäiset mikrobolometri-ilmaisimia. == Lähteet == == Aiheesta muualla == * Kuinka lämpökamera toimii Luokka:Optiset laitteet Luokka:Mittalaitteet Luokka:Rakennusmittaus Luokka:Valvonta
Hanami

Hanami (, ”kukkien katseleminen”) kuuluu Japanin merkittävimpiin vuotuisiin kansanjuhliin. Hanami ajoittuu kirsikkapuiden kukintaan, joten sen ajankohta vaihtelee sekä vuoden sääolojen että paikan mukaan. Pääsaarten eteläosissa keskimääräinen kukinta-aika on maaliskuun viimeisinä päivinä. Tokiossa sanotaan hanamin olevan parhaimmillaan maaliskuun viimeisenä päivänä. Hokkaidōn saarelle hanamin huippu saapuu viimeiseksi, toukokuun alussa.Everything to Know About Japan's Cherry Blossom Festivals tripsavvy.com Kullakin paikalla täysi kukinta (mankai) kestää yleensä vain muutaman päivän. Hanamin keskeinen sisältö on kirsikkapuun kukkien katseleminen. Hanamin tarkkaa ajankohtaa kullakin paikkakunnalla ennakoidaan television sääennusteiden kaltaisissa kukintatiedotuksissa, joissa seurataan kukintarintaman vähittäistä etenemistä etelästä pohjoiseen. Kukinnan ollessa huipussaan japanilaiset kokoontuvat yleisesti kirsikkapuiden alle syömään, juomaan sakea ja viettämään aikaa yhdessä. Hanami-eväsretket näkyvät myös japanilaisilla työpaikoilla. On hyvin tyypillistä lähettää työpaikan nuorin tai nuorimpia työntekijöitä varaamaan piknikpaikka vanhemmalle väelle päiväksi. Puku päällä puistossa istuva nuori salaryman on Yoyogi-kōen- puistossa tyypillinen näky maalis-huhtikuussa. Kun ilta pimenee, vanhemmat työntekijät saapuvat paikalle ja juhlat käynnistyvät. Hienoimpina pidetyt kirsikkapuiden katselupaikat ovat Japanissa laajalti tunnettuja. Yleisimpiä ovat temppelit, joiden puutarhoissa voi olla jopa tuhansia kukkivia kirsikkapuita. Myös monissa yleisissä puistoissa ja joillakin hautausmailla on laajoja kirsikkapuistikoita. Keväisen hanamin tapaan vietetään syksyllä värikkäiden lehtien ruskajuhlaa (kōyō tai momijigari), mutta sen juhlinta ei ole yhtä laajamittaista kuin hanamin. Japanilainen kirjailija Motojirō Kajii kirjoittaa novellissaan Sakura no ki no shita ni wa (1928, 'Kirsikkapuiden alla'), että jokaisen kirsikkapuun alle on haudattu ihminen, ruumis, josta puu saa ravintonsa:Hanya Yanagihara, Japan in Bloom, The New York Times Styles Magazine 15.11.2019. Viitattu 1.6.2021. Sitaatti: "https://www.nytimes.com/2019/11/15/t-magazine/japan-cherry-blossoms.html" == Katso myös == * Hana matsuri == Lähteet == == Kirjallisuutta == * == Aiheesta muualla == * Roihuvuoren hanami-juhlien sivusto. * Hanami Web . Luokka:Japanilainen kulttuuri
Suomalais-ugrilaiset

Suomalais-ugrilaiset voi viitata seuraaviin: * Suomalais-ugrilaiset kansat * Suomalais-ugrilaiset kielet.
I, Robot (elokuva)

I, Robot on Isaac Asimovin Robotit-kirjakokoelman maailmaa ja henkilöitä mukaileva tieteiselokuva, joka on kuvattu Vancouverissa, Brittiläisessä Kolumbiassa, mutta sijoittuu Chicagoon. Elokuva käsittelee robotiikan eettisyyttä sekä ihmisen ja tietokoneen eroa. Elokuva julkaistiin Yhdysvalloissa 16. heinäkuuta 2004. == Juoni == Elokuva sijoittuu vuoteen 2035, jolloin robotit ovat ihmisten apulaisia ja työntekijöitä. Elokuvan päähenkilö Del Spooner (Will Smith) on Chicagon murharyhmän rikosetsivä, joka kokemansa auto-onnettomuuden seurauksena kammoaa robotteja. Hän alkaa ratkoa ystävänsä, robotiikan erikoislaitoksen U.S.R:n tiedemiehen tohtori Alfred Lanningin murhaa. Spooner epäilee Lanningin uusinta projektia, robotti Sonnya murhasta. U.S.R:n robotteja ohjaavat robotiikan kolme pääsääntöä, jotka estävät robottia vahingoittamasta ihmistä. Tohtori Lanning on kuitenkin muokannut Sonnya siten että se voi itse päättää noudattaako sääntöjä vai ei, jonka takia Sonnysta tuli inhimillinen. ==Näyttelijät== == Lähteet == == Aiheesta muualla == * Virallinen sivusto Luokka:Yhdysvaltalaiset tieteiselokuvat Luokka:Vuoden 2004 yhdysvaltalaiset elokuvat Luokka:Alex Proyasin ohjaamat elokuvat Luokka:Akiva Goldsmanin käsikirjoittamat elokuvat Luokka:Elokuvat roboteista Luokka:20th Century Foxin elokuvat
Celsius

Celsius viittaa seuraaviin * Celsiusaste, lämpötilan yksikkö * 4169 Celsius, asteroidi * Celsius Online, ranskalainen pelinkehittäjä * Celsius Industrier AB, ruotsalainen puolusteollisuuden konserni ==Sukunimi== Celsius on ollut seuraavien ruotsalaisten ja suomalaisten henkilöiden sukunimi: * Anders Celsius (1701–1744), ruotsalainen tähtitieteilijä ja meteorologi, celsiusasteikon kehittäjä * Johan Celsius (1660–1710), ruotsalainen juristi, näytelmäkirjailija * Magnus Nicolai Celsius (1621–1679), ruotsalainen sauvattomien riimujen tulkitsija, luonnontieteilijä, matemaatikko * Nils Celsius (1658–1724), ruotsalainen tähtitieteilijä * Nils Celsius (1739–1800), suomalainen asianajaja ja Oulun raatimies ja pormestari * Olof Celsius vanhempi (1670–1756), ruotsalainen pappi, kasvitieteilijä, kielentutkija ja riimujen tutkija * Olof Celsius nuorempi (1716–1794), ruotsalainen poliitikko ja kirjallisuushistorioitsija. Luokka:Seulonnan keskeiset artikkelit Luokka:Luettelot henkilöistä sukunimen mukaan
Kvestori

Kvestori () oli antiikin roomalainen virkamies. Kvestorit valittiin äänestämällä. Vuoden 420 eaa. tienoilla kvestoreita oli neljä, myöhemmin heidän määräänsä lisättiin kymmeneen. Vuonna 81 eaa. kvestoreita oli jo 20. Jotkut kvestorit toimivat Rooman kaupungissa virkamiehinä ja toiset provinsseissa kuvernöörien apulaisina. Kvestoriksi haluavan patriisin täytyi olla 28-vuotias, plebeijin taas 30-vuotias. Valitseminen kvestoriksi teki henkilöstä automaattisesti senaatin jäsenen. Kvestori oli ensimmäinen askel roomalaisella virkamiesuralla, jota kutsuttiin nimellä cursus honorum. ==Nykymerkitys== === Euroopan unioni === Euroopan parlamentissa kvestorit ovat puhemiehistön neuvoa-antavia jäseniä. Heidän vastuullaan on Euroopan parlamentin jäseniä koskevia hallinnollisia ja taloudellisia asioita. === Oppilaitokset === Latinankielen sanasta quaestor johdettu taloushallinnon virkanimike. Kvestori toimii kvestuurin osastopäällikkönä ja vastaa muun muassa taloussuunnittelusta ja tilinpäätöksistä. Virkaan vaaditaan ylempi korkeakoulututkinto. Kvestorin virkanimike on käytössä pääasiassa Helsingin yliopistossa. == Lähteet == Luokka:Roomalaiset virat ja arvonimet
Ositus

Ositus on kokoelma joukon erillisiä epätyhjiä osajoukkoja, jotka yhdessä sisältävät kaikki joukon alkiot. Täsmällinen määritelmä: Olkoon \Omega epätyhjä joukko. \\{ \Omega_1, \Omega_2, \ldots , \Omega_n \\} on \Omega:n äärellinen ositus, jos \Omega_i \cap \Omega_j = \varnothing kaikilla i eq j \ (i,j \leq n) ja \bigcup_{i=1}^n \Omega_i = \Omega. \\{ \Omega_1, \Omega_2, \ldots \\} on \Omega:n ääretön ositus, jos \Omega_i \cap \Omega_j = \varnothing kaikilla i eq j \ (i,j \in \mathbb{N}) ja \bigcup_{i=1}^\infty \Omega_i = \Omega. == Katso myös == * Ekvivalenssirelaatio * Ekvivalenssiluokka * Bellin luvut * Yhdiste == Lähteet == ==Kirjallisuutta== * * Luokka:Joukko-oppi
Puolitushaku

Puolitushaku eli binäärihaku () on tietojenkäsittelytieteessä tehokas ja yleisesti käytetty hakualgoritmi tiedon etsimiseen järjestetystä taulukosta. Puolitushaun ideana on etsiä etsittävää alkiota taulukon keskeltä, ja mikäli alkiota ei löytynyt, voidaan alkion etsimistä jatkaa alkuperäisen taulukon alku- tai loppupään puolivälistä riippuen siitä onko haettava arvo pienempi vai suurempi kuin taulukon keskellä oleva alkio. Koska jokainen hakuaskel puolittaa taulukon josta alkiota haetaan, on algoritmin asymptoottinen suoritusaika O(\log n), missä n on alkioiden lukumäärä. Voidaan osoittaa, että tätä asymptoottisesti nopeampaa vertailuihin perustuvaa algoritmia etsiä alkio taulukosta ei ole. Seuraava puolitushaun pseudokoodi palauttaa indeksin, josta haettava alkio löytyy: Puolitushaku(taulu, haettava, vasen, oikea) while vasen <= oikea keski = (vasen+oikea)/2 if taulu[keski] == haettava return keski if haettava < taulu[keski] oikea = keski-1 else vasen = keski+1 return null Koska yllä oleva algoritmi ei käytä rekursiota, on tilavaativuus yllä olevassa toteutuksessa O(1) eli algoritmi vaatii vain vakiomäärän muistia. Käytännössä moni ohjelmoija tekee virheen kirjoittaessaan `(vasen + oikea) / 2`, sillä useimmissa ohjelmointikielissä kokonaislukuarvo `vasen + oikea` voi pyörähtää tällöin ympäri. Oikea ratkaisu on kirjoittaa esimerkiksi `vasen + ((oikea – vasen) / 2)`. ==Lähteet== * == Aiheesta muualla == Luokka:Algoritmit
Vapaala

Vapaala (), alkuperäiseltä nimeltään Friherrs, on 1930-luvulla alkunsa saanut pientaloalue ja 1970-luvulta myös kaupunginosa Länsi-Vantaalla. Vapaalan pientaloalue sijaitsee Vihdintien itäpuolella Variston ja Myyrmäen ja Rajatorpan kerrostaloalueen rajaamalla alueella. Vapaalan kaupunginosaan kuuluu myös 1960- ja 1970-luvuilla rakennettu Rajatorpan, ruotsiksi Råtorp, kerrostaloalue. == Historia == Vapaala on yksi Vantaan vanhimmista omakotitaloalueista, ja sen historia juontaa juurensa 1930-luvun loppupuolelle aikaan, jolloin alue kuului silloiseen Helsingin maalaiskuntaan ja jolloin alueelle syntyi pääasiassa helsinkiläisen keskiluokan rakennuttama asuin- ja huvila-alue kauas silloisen kaupungin vaikutuspiiristä. Ensimmäiset asukkaat muuttivat alueelle vuoden 1936 paikkeilla, ja alue sai nopeasti huvilakaupunginosamaisia piirteitä omien kauppojen ja v. 1938 perustetun VPK:n myötä. Friherrsin asukasluvun kasvaessa ja lapsiperheiden myötä heräsi myös ajatus omasta koulusta, mutta sotavuodet viivästyttivät kehitystä ja nykyisenä Rajatorpan kouluna (alakoulu) tunnettu Ilpolan koulu avasi ovensa vasta lokakuussa 1948. Suomalaisen nimensä Vapaala sai 1960-luvulla. Rajatorpan kerrostalot ovat valmistuneet Helsingin Saton kanssa tehdyn aluerakentamissopimuksen (1967) pohjalta vuosina 1968–1974. == Nykypäivä == Nykypäivän Vapaala on yleisilmeeltään hyvin samankaltainen kuin vanha huvila- alue on ollut, talokanta on tosin uusiutunut ja suuremmat huvilatontit on lohkottu ja rakennettu tiiviimmiksi, mutta vanha Frisun mäen rinteille syntynyt yhteisö eroaa edukseen pelloille rakennetuista omakotitaloaluekeskittymistä. Vapaalaan on kaavoitteilla myös uusia omakotitontteja Vapaalantien, Ilpolantien (ent. Vanhan Hämeenkyläntien) ja Kierretien varsille (2012). Vapaalan kaupunginosa kuuluu Myyrmäen suuralueeseen. Vapaala on kävelyetäisyyden päässä Myyrmäen palveluista, kuten terveysasemasta, kauppakeskus Myyrmannista, kirjastosta, urheilutalosta, urheilupuistosta sekä Petikon vapaa-ajan- ja sisustusliikkeistä. Rajatorpassa on ostoskeskus. ==Lähteet== ==Aiheesta muualla== *Vapaalan omakotiyhdistys *
Apollo 5

Apollo 5 oli Apollo-avaruusohjelman miehittämätön testilento. Kyseessä oli kuumoduulin ensimmäinen lento. Alun perin lento oli suunniteltu tapahtuvaksi huhtikuussa 1967, mutta kuumoduulia ei saatu valmiiksi ajoissa. Apollo 5 laukaistiin 22. tammikuuta 1968 kello 22:48,09 UTC Kennedy Space Centeristä Maan kiertoradalle. Kiertoradalla muiden muassa testattiin moduulin kuuhunlaskeutumismoottoria, joka oli ensimmäinen säädettävä rakettimoottori avaruudessa. Lennon lopuksi simuloitiin laskeutumisen keskeytystä irrottamalla kuumoduulin laskeutumis- ja nousuosa toisistaan. 11 tunnin 10 minuutin testien jälkeen kuumoduulin vaiheet jätettiin kiertämään Maata ja ne tipahtivat muutama sata kilometriä lounaaseen Guamista Tyyneen valtamereen 24. tammikuuta ja 12. helmikuuta 1969. Laukaisu tapahtui Saturn IB -kantoraketilla, joka oli pienempi kuin Saturn V, mutta riittävä viedäkseen Apollon Maan kiertoradalle. Tätä Saturn IB:tä oli alun perin tarkoitus käyttää epäonnistuneella Apollo 1 -lennolla, joka päättyi miehistön kuolemaan tulipalossa harjoituksen yhteydessä. == Lähteet == Luokka:Apollo-ohjelma Luokka:Miehittämättömät avaruuslennot
Aliryhmä

Ryhmän (G,*) alkioiden ei-tyhjä osajoukko H muodostaa aliryhmän, mikäli *a*b \in H kaikilla a, b \in H ja *a^{-1} \in H kaikilla a \in H. Aliryhmärelaatiota merkitään tavallisesti H \leq G. Aliryhmän käsite voidaan määritellä myös yhtäpitävästi seuraavalla tavalla. Olkoon H ryhmän (G,*) alkioiden osajoukko. Tällöin joukko H on ryhmän (G,*) aliryhmä, mikäli *joukon H binäärinen operaatio \star, joka saadaan asettamalla a \star b = a*b kaikilla a,b \in H on hyvin määritelty (tämä on yhtäpitävä ehto aikaisemman määritelmän ensimmäisen ehdon kanssa) ja *pari (H,\star) on ryhmä. Toisin sanoen aliryhmä on itsessään ryhmä alkuperäisen ryhmäoperaation rajoittuman suhteen. Ryhmäteoriaa käsittelevässä kirjallisuudessa käytetään molempia määritelmiä. Joukot \left\\{ 1 \right\\} ja G ovat aina ryhmän G aliryhmiä. Aliryhmää \left\\{ 1 \right\\} kutsutaan triviaaliksi aliryhmäksi. Mikäli H \leq G ja H ot = G, niin aliryhmää H sanotan aidoksi ja merkitään H ==Ominaisuuksia== Olkoon seuraavassa H \leq G, h \in H ja g \in G. *Ryhmän G \ neutraalialkio on myös aliryhmän H \ neutraalialkio. *Alkion h \in H käänteisalkio ryhmässä G \ on myös sen käänteisalkio aliryhmässä H. \ *Tulo hg \in H jos ja vain jos g \in H. Vastaavasti gh \in H jos ja vain jos g \in H. *Kahden aliryhmä joukko-opillinen unioni on aliryhmä jos ja vain jos toinen aliryhmistä sisältyy toiseen. Siis jos K \leq G, niin :H \cup K \leq G jos ja vain jos H \leq K tai K \leq H. \ *Aliryhmien joukko-opillinen leikkaus on aliryhmä. Eli jos I on mielivaltainen indeksijoukko, jolla H_i \leq G kaikilla i \in I, niin tällöin leikkaus :\bigcap_{i \in I} H_i \leq G. *Jos X \subset G, niin edellisen kohdan nojalla on olemassa sellainen yksikäsitteinen suppein ryhmän G \ aliryhmä, joka sisältää joukon X \ . Tämä aliryhmä on :\bigcap \\{ K \leq G | X \subset K \\} \ ja sitä kutsutaan joukon X \ generoimaksi aliryhmäksi. ==Katso myös== *Sivuluokka *Normaali aliryhmä *Aliryhmäkriteeri *Lagrangen indeksilause *Sylowin lauseet ==Kirjallisuutta== * Luokka:Ryhmäteoria
Apollo 6

Apollo 6 oli viimeinen miehittämätön lento Apollo-avaruusohjelmassa. Se oli viimeinen Saturn V -kantoraketin testilento ennen sillä tehtyä miehitettyä Apollo 8 -lentoa. Laukaisu tapahtui 4. huhtikuuta 1968 kello 12:00,01 UTC Kennedy Space Centerin laukaisualustalta. Lento ei ollut ongelmaton. Kaksi minuuttia lähdön jälkeen raketti värähteli hyppykepin tapaan noin 30 sekuntia. Kaksi moottoria viidestä vioittui ja lennon rata oli suunnitelmista hieman poikkeava. Apollo 6 laskeutui mereen kello 21:57,21 UTC 9 tunnin, 57 minuutin ja 20 sekunnin lennon jälkeen. == Lähteet == == Aiheesta muualla == Luokka:Apollo-ohjelma Luokka:Miehittämättömät avaruuslennot
Sakura

Sakura tarkoittaa japaniksi kirsikankukkaa. Sana voi viitata myös seuraaviin: == Maantiede == * Sakura, Japanin kaupunki Chiban prefektuurissa * Sakura, Japanin kaupunki Tochigin prefektuurissa * Sakura-ku, Saitaman kaupungin suuralue Japanissa * Sakuran daimiokunta, Japanin entinen daimiokunta == Henkilöt == * Sakura Miyawaki (s. 1998), japanilainen laulaja ja näyttelijä * Sakura Oda (s. 1999), japanilainen poplaulaja * Sakura Sena (s. 1975), japanilainen pornonäyttelijä * Sakura Tange (s. 1973), japanilainen ääninäyttelijä ja laulaja * Ayane Sakura (s. 1994), japanilainen ääninäyttelijä * Sakura Haruno, fiktiivinen hahmo Naruto-mangasarjassa * Sakura Kinomoto, fiktiivinen hahmo Cardcaptor Sakura -mangasarjassa == Laivat == * Sakura-luokka, keisarillisen Japanin laivaston hävittäjäluokka ** Sakura (1911), keisarillisen Japanin laivaston Sakura-luokan hävittäjä * Sakura (1944), keisarillisen Japanin laivaston Matsu-luokan hävittäjä == Kulttuuri == * Cardcaptor Sakura, japanilainen mangasarja * ”Sakura Sakura”, japanilainen laulu == Muuta == * Sakura Color Products Corporation, japanilainen kynien ja väriliitujen valmistaja * Sakura, japanilaisen Konican entinen valokuvaustarvikkeiden tuotemerkki
EDonkey2000

eDonkey2000 on palvelinpohjainen vertaisverkko. Asiakasohjelmalla on lista palvelimista, joihin se yrittää ottaa yhteyttä yksitellen. Kun sopiva palvelin on löytynyt, asiakasohjelmalla voidaan suorittaa hakuja jaossa olevista tiedostoista ja siirtää niitä omalle koneelle. Overnet on eDonkeystä edelleen kehitetty ilman palvelimia toimiva vertaisverkko. Siinä jokainen tietokone on yhteydessä muutamaan muuhun tietokoneeseen. Jotkut koneista toimivat verkon 'solmukohtina' ja pitävät yllä normaalia isompaa tiedostolistaa hakutoimintojen nopeuttamiseksi. eDonkey2000:n uusimmat versiot osaavat käyttää molempia vertaisverkkoja yhtä aikaa tai erikseen eikä Overnet-ohjelmaa enää kehitetä erikseen. eDonkey2000 myös varoittaa, jos ladattavan tiedoston nimi vaihtelee suuresti eri käyttäjien välillä. Tällöin ko. tiedoston sisältö on todennäköisesti aivan jotain muuta kuin mitä nimestä voisi päätellä. Vaihtoehtoinen tapa tiedostojen etsimiselle on etsiä sivusto, jolla on listattu ed2k-linkkejä. Esimerkiksi ed2k://|file|readme.txt|88|e2d984359c3b368ded6e0a9b5d746ed2|. Linkit muodostuvat: * Protokollasta, `ed2k://` * Linkin tyypin ilmaisimesta, `file` (mahdollisia ovat myös `server` palvelinlinkeissä ja joissain ohjelmissa `friend` kaverilinkeissä) * Tiedoston nimestä, `readme.txt` * Tiedoston koosta tavuina, `88` * Tarkistussummasta `e2d984359c3b368ded6e0a9b5d746ed2` * lisäksi voi olla muita tarkentimia eDonkey- ja Overnet-vertaisverkot soveltuvat parhaiten 10-200 Mt kokoisten tiedostojen siirtoon. Aivan pienien tiedostojen siirto kestää kauemmin kuin FTP:llä ja suurten tiedostojen siirtoa haittaa puolestaan hyvinkin paljon vaihteleva latausnopeus. eDonkey-verkolla arvioidaan olevan noin 4 miljoonaa yhtäaikaista käyttäjää, tosin tarkkaa arviota on vaikea saada koska osa ed2k-palvelimista on anti-P2P-yhtiöiden ylläpitämiä, jotka usein valehtelevat käyttäjämääränsä todellista suuremmaksi saadakseen enemmän käyttäjiä. Syyskuun 11. 2006 MetaMachine, eDonkey- asiakasohjelman ja koko ed2k-verkon kehittäjäyhtiö, ilmoitti maksavansa tekijänoikeusjärjestöille 30 miljoonaa Yhdysvaltain dollaria välttyäkseen oikeudenkäynneiltä. eDonkey.com ilmoittaa enää sivuillaan että verkko on suljettuhttp://www.edonkey.com/ (vaikka Metamachine ei sitä voi sulkea koska se ei ylläpidä ed2k-palvelimia) ja että tekijänoikeuksien loukkaaminen on rangaistava rikos.Slyck.com: eDonkey Settles for $30 Million ja Tietokone.fi: Edonkey-vertaisverkko kiinni ja jättikorvauksiin ==Katso myös== *aMule *eMule *xMule *Shareaza == Lähteet == ==Aiheesta muualla== * eDonkey2000:n viralliset sivut (suljettu) Luokka:Vertaisverkko-ohjelmistot
Kirjain

Kirjain on äänteisiin perustuvassa kirjoitusjärjestelmässä käytettävä merkki, joka edustaa, pyrkii edustamaan tai on joskus edustanut jotain puhutun kielen foneemia. Samaan kirjoitusjärjestelmään kuuluvat kirjaimet muodostavat monikielisen kirjaimiston tai kielikohtaisen aakkoston. Kirjaimella voi olla useita kielen oikeinkirjoituksen velvoittamia muotoja, kuten latinalaisessa kirjaimistossa käytettävät pienaakkoset ja suuraakkoset, jotka erilaisesta ulkomuodosta huolimatta edustavat pareittain samaa äännettä. Esimerkiksi tietokoneiden merkistöissä saman kirjaimen suuraakkosellinen ja pienaakkosellinen versio ovat kuitenkin kaksi eri merkkiä. Merkillä voi vuorostaan olla useita glyyfejä eli esitysmuotoja, jotka eivät kuitenkaan muuta sen merkitystä. Yleisin kirjain suomen kielessä on a. == Katso myös == * Luettelo kirjaimista == Lähteet == * Luokka:Seulonnan keskeiset artikkelit
AS-201

AS-201 (tai SA-201 – Apollo-Saturn 201) oli Apollo-avaruusohjelman ensimmäinen Saturn IB -kantoraketin lento ja ensimmäinen komento- ja huoltomoduulin lento. Raketin ensimmäinen osa saapui Kennedyn avaruuskeskukseen 14. elokuuta 1965, mutta useat tekniset ongelmat viivyttivät laukaisua. Niinpä ensimmäinen laukaisuyritys tehtiin vasta 25. helmikuuta 1966. Kuitenkin paine yhdessä polttoainetankeista laski alle sallitun rajan ja tietokone pysäytti lähtölaskennan vain neljä sekuntia ennen laukaisua. Vika oli helposti korjattavissa, mutta sitä ei arveltu pystyttävän tekemään laukaisuikkunan sisällä. == Lento == Laukaisu tapahtui 26. helmikuuta 1966 kello 16.12.01 UTC. Ensimmäinen vaihe toimi täydellisesti nostaen raketin 57 km:n korkeuteen, jonka jälkeen S-IVB jatkoi ja nosti aluksen 425 kilometriin. Komentomoduuli irtosi ja jatkoi 488 kilometrin korkeuteen. Sen jälkeen komentomoduuli sytytti oman rakettinsa, joka käänsi sen kohti Maata. Ensimmäinen raketin poltto kesti 184 sekuntia, sitten 10 sekuntia myöhemmin 10 sekuntia. Se osoitti, että uudelleenkäynnistys avaruudessa oli mahdollista, välttämätön osa miehitettyä Kuulentoa varten. Komentomoduuli laskeutui veteen kello 16.49.21 UTC – 37 minuuttia ja 19,7 sekuntia laukaisun jälkeen. Luokka:Apollo-ohjelma Luokka:Miehittämättömät avaruuslennot
Thomas Reid

Thomas Reid (26. huhtikuuta 1710 Strachan, Kincardineshire - 7\. lokakuuta 1796 Glasgow)Thomas Reid oli skotlantilainen valistusfilosofi. Häntä pidettiin pitkälle 1800-luvulle aikalaistaan David Humea tärkeämpänä ajattelijana. Thomas Reid oli sitä mieltä, että arkijärki (common sense) on, tai ainakin sen tulisi olla kaiken tieteen perusta. Hänen ontologinen kantansa oli suora realismi. Reid arvosteli David Humea ja ajatteli, että jos filosofian johtopäätökset ovat liian omituisia, on niiden taustalla olevassa järkeilyssä oltava silloin jotain vialla. Omana aikanaan Reidiä pidettiin suurimpana brittiläisenä filosofina. Hänen opetustensa maine kärsi Immanuel Kantin ja John Stuart Millin hyökättyä skottilaista ”common sense - koulukuntaa” kohtaan, mutta Reidin filosofiaa joka tapauksessa opetettiin useimmissa Yhdysvaltain yliopistoissa 1800-luvulla. G. E. Moore nosti hänen ajattelutapojaan uudelleen esille arvostellessaan hegeliläisyyttä, ja myös nykyfilosofit kuten William Alston ja Alvin Plantinga ovat käsitelleet hänen ajatuksiaan. == Teoksia == * Inquiry into the Human Mind on the Principles of Common Sense (1764) * Essays on the Intellectual Powers of Man (1785) * Essays on the Active Powers of Man (1788) == Lähteet == == Aiheesta muualla == * * * * Thomas Reid Archive Aberdeenin yliopisto * Thomas Reidin teoksia Early Modern Texts Luokka:Skotlantilaiset filosofit Luokka:Valistusfilosofit Luokka:Vuonna 1710 syntyneet Luokka:Vuonna 1796 kuolleet
G. E. Moore

George Edward Moore, usein G. E. Moore (4. marraskuuta 1873 – 24. lokakuuta 1958), oli aikansa tunnetuimpia englantilaisia filosofeja. Häntä pidetään usein yhdessä Bertrand Russellin, Ludwig Wittgensteinin ja Gottlob Fregen kanssa yhtenä analyyttisen filosofian historian merkittävimmistä hahmoista. Moore tunnetaan parhaiten tietoteoriassa arkijärjen eli common sense -ajattelun puolustamisesta ja eettisen intuitionismin kehittämisestä, sekä kyvystään esittää ajatuksensa selkeästi ja jäsennellysti. Mooren kuuluisimmat kirjoitukset ovat The Refutation of Idealism, A Defence of Common Sense ja A Proof of the External World, jotka löytyvät kokoelmasta Philosophical Papers. Kaksi jälkimmäistä sisältyvät suomennosvalikoimaan Etiikan peruskysymyksistä. == Moraalioppi ja naturalistinen virhepäätelmä == Filosofiassa tunnetaan argumentti nimeltä naturalistinen virhepäätelmä, jonka avulla Moore pyrki osoittamaan eettisen naturalismin virheet. Mistä tahansa hyväksi väitetystä luonnollisesta asiasta voidaan Mooren mukaan kysyä, onko se hyvää. Esimerkkinä on käytetty kuviteltuja tilanteita, joissa aistinautinto, joka on sillä hetkellä hyvää, mutta johtaakin huonoon tulevaisuuteen (teollisuus, autot, saastuttaminen → ilmaston liian nopea lämpeneminen ja napajäätiköiden sulaminen). Moore esittelee naturalistisen virhepäätelmänsä kirjassaan Principia Ethica. == Teoksia == * The Nature of Judgment (1899) * Principia Ethica (1903) * Review of Franz Brentano's The Origin of the Knowledge of Right and Wrong (1903) * The Refutation of Idealism (1903) * Ethics (1912) * Philosophical Papers (postuumi, 1959) == Lainauksia == :”Hyvä on hyvää, siinä kaikki!” – G. E. Moore == Kirjallisuutta suomeksi == * . Sisältää Norman Malcolmin kirjoittaman johdannon ”G. E. Moore ihmisenä ja ajattelijana” (s. 14–39). == Aiheesta muualla == * Stanford Encyclopedia of Philosophy: ** George Edward Moore ** Moore's Moral Philosophy * Internet Encyclopedia of Philosophy: G. E. Moore Luokka:Analyyttiset filosofit Luokka:Ateistifilosofit Luokka:Englantilaiset filosofit Luokka:Tietoteoreetikot Luokka:Vuonna 1873 syntyneet Luokka:Vuonna 1958 kuolleet
Saturn IB

Saturn IB oli kehitysversio Saturn I -kantoraketista. Saturn IB:tä käytettiin Apollo-avaruusohjelmassa sen avaruusaluksen kantorakettina, Skylab-lennoilla ja Apollo–Sojuz-testiohjelmassa. == Saturn IB:n laukaisut == Sarjanumero Lento Laukaisupäivä Huom. AS-201 AS-201 26. helmikuuta 1966 Ensimmäinen testilento, komento- ja huoltomoduulin testi. AS-203 AS-203 5. heinäkuuta 1966 SIV-B- vaiheen testi. AS-202 AS-202 25. elokuuta 1966 Toinen komento- ja huoltomoduulin testi. AS-204 Apollo 5 22. tammikuuta 1968 Ensimmäinen kuumoduulin testi. AS-205 Apollo 7 11. lokakuuta 1968 Apollo-avaruusohjelman ensimmäinen miehitetty lento. AS-206 Skylab 2 25. toukokuuta 1973 Ensimmäinen miehitetty Skylab-lento. AS-207 Skylab 3 28. heinäkuuta 1973 AS-208 Skylab 4 16. marraskuuta 1973 Kolmas ja viimeinen Skylab-lento. AS-209 Skylab Rescue 1973, 1974 Skylab pelastuslento. Ei käytetty. AS-210 Apollo–Sojuz- testiprojekti ASTP 15. heinäkuuta 1975 AS-211 Ei käytetty AS-212 Ei käytetty. AS-213 Vain ensimmäinen vaihe rakennettiin. Ei käytetty. AS-214 Vain ensimmäinen vaihe rakennettiin. Ei käytetty. == Lähteet == Luokka:Saturn- rakettiperhe
CMYK

CMYK on yksi kuvatiedostoissa ja painotuotteissa käytettävistä väritiloista. Lyhenne CMYK tulee englannin sanoista Cyan (syaani), Magenta (magenta), Yellow (keltainen) ja Key (avainväri eli musta). Väriavaruus tarkoittaa niitä värejä, joita käytetään sekä valokuvia että piirustuksia tallennettaessa, esitettäessä, tulostettaessa ja painettaessa. Kun kuva tallennetaan kuvankäsittelyohjelmassa CMYK-väritilassa, jokaiseen kuvatiedoston pikseliin tallentuu neljän värin voimakkuustiedot - syaanin (kirkas vihertävänsininen), magentan (sinertävä punainen), keltaisen ja mustan värin voimakkuus. CMYK on subtraktiivinen väriavaruus: esimerkiksi paperipinnalle painetut CMYKin osavärit estävät osaa valosta heijastumasta silmään, ja silmä havaitsee valoon jäljelle jääneen värin. Silmä näkee väripinnan sitä tummempana mitä enemmän väriä on käytetty. Kuvia tallennetaan CMYK-muodossa yleensä vain tulosteissa ja painotuotteissa käyttämistä varten, koska CMYK-väriavaruus ei sovellu esimerkiksi kuvien näyttämiseen tietokoneen näytöllä. Tietokoneiden näytöt käyttävät yleensä kolmiväristä RGB-värimallia. CMYK on yleisistä väriavaruuksista suppein, eli sillä voidaan muodostaa vähiten erilaisia värejä. Laajin on puolestaan LAB, jota käytetään laajuutensa vuoksi usein välitilana muunnoksissa eri väriavaruuksien välillä. CMYK-avaruuden perusvärit on valittu kuvien paperille painamiseen soveltuviksi. Tätä väriavaruutta käytetäänkin pääasiassa painotuotteissa, jolloin puhutaan neliväripainosta. Kukin neljästä osaväristä painetaan paperille erikseen. Värien voimakkuutta säädetään muodostamalla väreistä tiheässä olevia rasteripisteitä, jotka peittävät vain osan painettavasta paperipinnasta. Rasteroinnin avulla neljällä perusvärillä saadaan aikaan periaatteessa miljoonia erilaisia värisävyjä. Käytännössä paperille painettuina ihmissilmälle erottuvien erilaisten sävyjen määrä on enintään joitakin tuhansia. Yleensä neliväripainossa valokuvat painetaan rasteroituina ja tekstit kompaktilla eli sadan prosentin väripinnalla. Teoriassa musta voidaan muodostaa käyttämällä sata prosenttia syaania, magentaa ja keltaista. Jotta väriaineet toimisivat käytännössä, joudutaan niiden puhtaudesta tinkimään. Kun yksi tai useampi väriaineista ei ole sataprosenttisen puhdas, osa valosta heijastuu imeytymisen sijasta. Tämän takia kolmivärinen musta on yleensä samean ruskea. Musta painetaan kuitenkin erillisellä mustalla osavärillä, jolloin painotulos on parempi. Tyypillisin neliväripainon laatuongelma on kohdistusvirhe. Tällöin neljä osaväriä eivät painoprosessissa osu täsmälleen samaan kohtaan paperia, ja painotuloksesta tulee suttuinen ja "liikahtaneen" näköinen. == Katso myös == *RGB-värimalli *sRGB *Adobe RGB *ICC-profiili *Pääväri *Pantone Matching System *Fuksianpunainen *Turkoosi == Aiheesta muualla == * (pdf) * Värijärjestelmät, Graafinen.com Luokka:Väriavaruudet Luokka:Kirjapainotaito Luokka:Seulonnan keskeiset artikkelit
Enneadi

Enneadilla tarkoitetaan muinaisen Egyptin jumalryhmää. Nimitys tulee kreikankielisestä sanasta, joka tarkoittaa yhdeksää. Muinaisegyptiläiset käyttivät jumalryhmästä nimeä Pesed-jet. Jumalryhmässä saattoi nimestä huolimatta olla joko enemmän tai vähemmän kuin yhdeksän jumalaa. Jokaisella tärkeällä uskonnollisella keskuksella oli oma enneadinsa. Yksi kuuluisimmista enneadeista on Heliopoliin kaupungissa (muinaisegyptinkieliseltä nimeltään Iunu) vallalla ollut jumalyhdeksikkö. Siihen kuuluivat luojajumala Atum, hänen poikansa Shu ja tyttärensä Tefnut, Shun ja Tefnutin avioliitosta syntynyt poika Geb ja tytär Nut sekä Gebin ja Nutin avioliitosta syntyneet kaksi poikaa Osiris ja Seth ja kaksi tytärtä Isis ja Neftys. == Katso myös == * Ogdoadi Luokka:Muinaisen Egyptin mytologia
Ogdoadi

Ogdoadilla tarkoitetaan muinaisen Egyptin jumalryhmää. Sana tulee kreikankielisestä sanasta joka tarkoittaa kahdeksaa. Ryhmä muodostui neljästä jumalparista, joita palvottiin Hermopoliissa ja joita egyptiläiset kutsuivat nimellä šmun ’kahdeksan’.Lurker, Manfred: A Dictionary of Gods and Goddesses, Devils and Demons, s. 142. Routledge & Kegan Paul, 1987. ISBN 0-203-67189-9 Nämä jumalat olivat kaaoksen alkuvoimia. Muinaisegyptiläiset käyttivät jumalryhmästä nimeä Khemenu. Jumalryhmä oli erityisen suosittu Hermopoliin (muinaisegyptinkieliseltä nimeltään Wenu) ympäristössä, mutta sitä palvottiin laajasti myös muualla Egyptissä. Ogdoadiin katsottiin kuuluvan neljä sammakkopäistä ja neljä käärmepäistä jumalaa, ja heidän uskottiin hallinneen maailmankaikkeutta ennen maailman luomista. Jumalat olivat sammakkoja ja jumalattaret käärmeitä. Jumalasta ja jumalattaresta muodostetut parit edustivat kaaoksen eri puolia, jotka olivat olemassa ennen auringonjumalan syntyä. Nun ja hänen vaimonsa Naunet edustivat alkuvettä, Heh ja Hehet rajatonta avaruutta, Kuk (Kek) ja Kauket (Keket) pimeyttä sekä Amon ja Amonet salattua voimaa tai läpinäkymättömyyttä. ==Katso myös== *Enneadi ==Lähteet== == Aiheesta muualla == Luokka:Muinaisen Egyptin mytologia
Hu Yaobang

Hu Yaobang (yksink. 胡耀邦, 20. marraskuuta 1915 – 15. huhtikuuta 1989) oli yksi Kiinan kansantasavallan johtohahmoista 1980-luvulla. Hu syntyi Liuyangissa, Hunanin maakunnassa. Hän liittyi Kiinan kommunistiseen puolueeseen 1930-luvulla. Hu oli yksi nuorimmista pitkän marssiin osallistuneista kommunisteista. Kulttuurivallankumouksen aikana hänestä leivottiin tärkeä poliittinen johtaja. Kun Deng Xiaoping sai kommunistipuolueen hiljalleen uudestaan hallintaansa, Dengin äänekäs kilpailija Hua Guofeng korvattiin Zhao Ziyangilla, joka sai hänen pääministerin salkkunsa, ja Hu sai puolueen puheenjohtajan viran. Hänestä tehtiin myös puolueen pääsihteeri 1980-luvulla, mutta 1990-luvun puoleenväliin asti Deng oli silti vaikutusvaltaisin Kiinan johtajista. Vaikkakin Hu oli omistautunut uudistaja ja yksi Dengin tärkeimpiä kumppaneita, hänet pakotettiin vuonna 1987 eroamaan kommunistipuolueen pääsihteerin virastaan. Deng pakotti Hun eroamaan tämän osoittauduttua kyvyttömäksi hallitsemaan vuoden 1986 opiskelijamielenosoituksia. Kaksi vuotta myöhemmin Hu Yaobang kuoli sydänkohtaukseen 15. huhtikuuta 1989. Hänen kuolemansa auttoi synnyttämään Tiananmenin aukion mielenosoitukset. == Lähteet == Luokka:Kiinan kansantasavallan johtajat Luokka:Kiinalaiset kommunistit Luokka:Vuonna 1989 kuolleet Luokka:Vuonna 1915 syntyneet
Nollasummapeli

Nollasummapeli on peliteoreettinen tilanne, jossa yhden toimijan voitot ovat aina pois muilta toimijoilta. Peliä kutsutaan nollasummapeliksi, koska kaikkien pelaajien tappioiden ja voittojen summa on aina nolla ja jotta pelaajien keskuudesta saataisiin esiin voittaja, täytyy vastaavasti syntyä häviäjä/häviäjät. == Esimerkkejä nollasummapelistä == Kakun leikkaaminen on klassinen esimerkki nollasummapelistä. Jos yksi henkilö leikkaa itselleen suuremman osan, jää muille vähemmän. Tilanteet, joissa henkilöt voivat hyötyä kanssakäymisestä, eivät ole nollasummapelejä. Malliesimerkki kahden pelaajan nollasummapelistä on shakki. Siinä molempien pelaajien menestys on toiselta pois, ja jos ei oteta huomioon tasapeliä, vain yksi pelaaja voittaa. John von Neumannin tunnettu minimax-teoreema todisti, että kahden pelaajan nollasummapelissä on aina olemassa paras mahdollinen strategia eli sellainen, joka minimoi omat häviöt. == Ei-nollasummapeli == Ei-nollasummapeli on pelitilanne, jossa toisen pelaajan voitto ei ole muilta pelaajilta pois, useat pelaajat voivat voittaa tai kaikki pelaajat voivat hävitä. == Nollasummapeli taloudellisessa toiminnassa == Nollasummapeli on tärkeä käsite taloustieteessä. Taloustieteen vakiintunut käsitys on, että suurin osa taloudellisesta toiminnasta ei ole nollasummapeliä. Hyödykkeitä ja palveluja voidaan luoda, tuhota tai allokoida niin, että ihmisyhteisölle aiheutuu nettohyötyä tai -haittaa. Nollasummapeli on liian yksinkertaistava termi, jotta se havainnollistaisi talouden ja yhteiskunnan monimutkaisia vuorovaikutussuhteita. Kaupankäynti ei ole teoriassa ikinä nollasummapeliä, jos osapuolet ryhtyvät vaihtokauppaan vain siksi, että arvostavat toisen osapuolen vaihdossa antamaa enemmän kuin omaansa. Leivän ostaja ostaa leivän ainoastaan, jos on valmis maksamaan leivästä pyydetyn hinnan. Toisaalta myyjä ei myisi leipää, jollei saisi voittoa. Toisaalta esimerkiksi epäsymmetrisen informaation vuoksi ostaja tai myyjä saattavat olla väärässä vaihtokaupan hyödyllisyydestä. Muun muassa Robert Wright on esittänyt, että yhteiskunta loittonee nollasummapelistä jatkuvasti laajetessaan, lisääntyessään ja erikoistuessaan. Taloustieteissä ajatusta vastaa suhteellisen edun käsite. ==Lähteet== == Kirjallisuutta == * Nonzero: The Logic of Human Destiny, Tammikuu 2001 ISBN 0-679-44252-9, ISBN 0-679-75894-1 Luokka:Peliteoria
Polytetrafluorieteeni

Polytetrafluorieteeni (IUPACin lyhenne PTFE) on polymeeri, jossa hiiliketjuun on liittynyt fluoriatomeja. Sitä kutsutaan usein kauppanimellä Teflon. Teflon oli alun perin DuPont-yhtiön kauppanimi vuonna 1938 patentoimalleen polytetrafluorieteenille. Polytetrafluorieteenin muita kauppanimiä ovat Fluon ja Hostaflon. Polytetrafluorieteeniä valmistetaan polymeroimalla tetrafluorieteeniä: Teflonin kitkakerroin itseään ja terästä vasten on 0,05–0,1, joka on kolmanneksi pienin tunnetuista materiaaleista BAMin ja timantin jälkeen.Fluoroplastic Comparison – Typical Properties . PTFE:n sulamispiste on 327 °C, minkä vuoksi sitä käytetään paistinpannujen pinnoitteena. Sitä käytetään myös esimerkiksi kemikaalien säilytykseen ja putkistoissa, koska se ei reagoi herkästi. Pintojen pinnoittaminen teflonilla on vaikeaa, koska se tarttuu vaikeasti muihin materiaaleihin. Pinnoittaminen tapahtuu yleensä sintraamalla teflonpulveri kiinni pintaan. ==Historiaa== Teflon keksittiin sattumalta vuonna 1938. DuPont-yhtiön tutkija Roy J. Plunkett työskenteli etsien uusia jäähdytysaineita ja pumppasi fluoripitoista kaasua kaasupulloon. Hämmästyksekseen hän huomasi, että venttiiliä avattaessa mitään ei tullut ulos. Hän leikkasi pullon auki ja totesi korkeapaineisen kaasun muuttuneen vaaleaksi jauhemaiseksi aineeksi. Kaasupullon rauta oli toiminut katalyyttinä. Kolme vuotta kestäneen tutkimuksen jälkeen DuPont patentoi aineen 1941 ja rekisteröi Teflon-kauppanimen 1944. Teflonia valmistettiin ensimmäisen kerran 1938, ja sen ensimmäinen merkittävä käyttökohde oli uraaniheksafluoridin säilytys Yhdysvaltain Manhattan-projektin yhteydessä. Teflonia tuli myyntiin 1946. Teflonia luullaan tästä huolimatta toisinaan NASA:n Apollo-kuuohjelman sivutuotteeksi. == Katso myös == *Perfluorioktaanihappo ==Lähteet== == Aiheesta muualla == Luokka:Muovit Luokka:Polymeerit Luokka:Seulonnan keskeiset artikkelit
Taantuma

Taantuma on talouden pitkittynyt hidastuminen tai supistuminen. Se tapahtuu suhdannevaihtelun osana talouden aktiivisuuden huippukohdan ja siitä alkaneen laskun päättävän aallonpohjan välissä. Talousmedia puhuu taantumasta yleisesti silloin, kun maan bruttokansantuote on supistunut kahtena vuosineljänneksenä peräkkäin. Taantuma kestää lyhyemmän aikaa kuin lama. Taantuma näkyy tuotannon hiipumisena, työttömyyden kasvuna, reaaliansioiden alenemisena ja myynnin laskuna. Taantumien syitä ei ymmärretä täysin. Keynesin mukaan asiaan vaikuttaa sijoittajien optimismin hiipuminen, josta seuraa yrittäjyyden väheneminen. Nykyisin taantumia pyritäänkin ennustamaan mittaamalla kuluttajien ja sijoittajien luottamusta talouteen. Milton Friedmanin mukaan taantumien taustalla onkin usein sen sijaan rahapolitiikka. Hallitukset pyrkivät usein saamaan maan talouden pois taantumasta laajentamalla finanssi- ja rahapolitiikkaansa. Finanssipolitiikan muutoksiin kuuluvat esimerkiksi veroleikkaukset, rahankäytön lisääminen ja työttömyysvakuutukset. Rahapolitiikan muutoksiin kuuluvat esimerkiksi pankkien lainoittamiskyvyn helpottaminen, keskuspankin yksityisille pankeille määrittelemän korkotason alentaminen ja valtion obligaatioiden hankkiminen keskuspankille yksityisiltä. == Katso myös == * Luettelo lamoista ja taantumista * Pankkikriisi * Taantuma (2008–2009) == Lähteet == Luokka:Makrotaloustiede Luokka:Seulonnan keskeiset artikkelit
Ramses I

Ramses I oli Egyptissä 19. dynastian aikaan vuosina 1295–1294 eaa. hallinnut faarao, joka oli vallankaappauksen avulla valtaan noussut kenraali, oikealta nimeltään ParamessuOtavan suuri maailmanhistoria. Osa 2, Jokilaaksojen valtakunnat. Päätoim. Erling Bjöl. Sivu 122. Otava. 1982. ISBN 951-1-06987-X (Teos käyttää nimestä muotoa Tuthmosis I.) tai Paramesse. Ramses ei ollut kuninkaallista sukua, vaan hänen isänsä oli armeijan komentaja nimeltä Seti. Ramses seurasi isänsä jalanjälkiä ja liittyi nuorena armeijaan. Hänet ylennettiin pitkän uran jälkeen kenraaliksi. Horemhebin hallituskaudella Ramses toimi hänen visiirinään. Ramses toimi myös Amonin ylipappina. Ramses nousi valtaistuimelle Horemhebin kuoltua ilman jälkeläisiä. Kuningattarekseen hän otti vaimonsa Sitren. Heidän poikansa ja Ramseksen seuraaja Seti I oli tällöin jo armeijan komentaja. Ramseksen valta-aika jäi kovin lyhyeksi, ja hän ehti hallita vain noin vuoden ennen kuolemaansa. Ramses haudattiin alun perin Kuninkaiden laaksoon (hautaan KV16), mutta kun hauta vandalisoitiin, papit siirsivät Ramseksen muumion Deir el Bahriin. ==Lähteet== == Aiheesta muualla == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Seti I

Seti I (Nimi myös muodossa Sethos IOtavan suuri maailmanhistoria. Osa 2, Jokilaaksojen valtakunnat. Päätoim. Erling Bjöl. Sivu 122. Helsinki Otava 1982. ISBN 951-1-06987-X) oli Egyptin 19. dynastian faarao vuosina 1294–1279 eaa. tai 1290–1279 eaa.J. von Beckerath (1997). Chronologie des Äegyptischen Pharaonischen. Phillip von Zabern. s. 190 Setin isä oli hänen edeltäjänsä Ramses I ja hänen äitinsä kuningatar Sitre. Hänen vaimonsa oli Tuja, joka oli tunnistamattoman luutnantin tytär. Setillä ja Tujalla oli kaksi poikaa, joista toinen kuoli hyvin nuorena ja toisesta tuli Setin seuraaja Ramses II, sekä kaksi tytärtä, joiden nimet olivat Tia ja Henutmira, joka nai veljensä Ramses II:n. Seti oli edeltäjänsä tavoin sotajoukkojen komentaja ja johti useita sotaretkiä. Hän muun muassa hyökkäsi kolmen divisioonan (60 000 miehen) voimalla Lähi-itään, miehitti syyrialaisia kaupunkeja uudelleen ja liitti Palestiinan ja Damaskoksen takaisin Egyptiin. Lisäksi hän neuvotteli rauhaa heettiläisten kanssa. Sotaretkien lisäksi Seti myös laajensi Amonin temppeliä Karnakissa ja rakensi suuren hautatemppelin Abydokseen (muinaisegyptinkieliseltä nimeltään Abdju). Seti on haudattu Kuninkaiden laaksoon (hauta KV17), joka on suurimpia Kuninkaiden laaksosta löytyneistä haudoista. Sen perältä lähtee hyvin pitkä ja jyrkkä käytävä. Siitä on kaivettu esiin hiukan yli 130 metriä, mutta se jatkuu vielä pidemmälle. Käytävän tarkoituksena oli todennäköisesti yhdistää faaraon sielu symbolisesti alkumereen kaivamalla hänen hautakammiostaan tunneli pohjaveteen asti. Setin muumio ja puinen arkku löydettiin 1881 löydetystä muumiokätköstä, ja niitä säilytetään nyt Kairon museossa. Hänen kivinen sarkofaginsa on Soane Museumissa Lontoossa. ==Lähteet== == Aiheesta muualla == Luokka:Egyptin faaraot Luokka:Seulonnan keskeiset artikkelit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Magma (matematiikka)

Algebrassa magma on yksinkertaisin algebrallinen rakenne. Mikä tahansa joukko ja joukon sisäinen "laskutoimitus" ovat yhdessä magma. Esimerkiksi kokonaislukujen joukko laskutoimituksena yhteenlasku on magma, samoin merkkijonot laskutoimituksena merkkijonojen yhdistäminen. Joukko ei siis tarkoita vain lukujoukkoja, ja laskutoimitus tarkoittaa mitä tahansa sääntöä, joka kuvaa parin joukon alkioita jollekin saman joukon alkiolle. Joukko voi olla myös äärellinen, esimerkiksi kokonaisluvut 1-10 laskutoimituksena suuremman valinta on magma. Magmoilla ei ole juurikaan itsenäistä merkitystä matematiikassa. Monet monimutkaisemmat rakenteet ovat magmoja, joissa laskutoimitukselle on asetettu jotain lisävaatimuksia. Grupoidi on vanhempi, mutta vielä käytössä oleva, synonyymi magmalle. Kategoriateoriassa, joka on toinen matematiikan osa-alue, grupoidilla on eri merkitys. == Määritelmä == Muodollisesti magma määritellään joukkona G, johon on määritelty binäärioperaatio *: G \times G \to G, jolle ainoa ehto on, että operaatio * on suljettu joukossa G eli kaikilla x,y \in G pätee x*y \in G. === Laajennuksia === Magman laajennuksia ovat esimerkiksi * Jos magma on assosiatiivinen eli kaikilla a,b,c \in G pätee a*(b*c)=(a*b)*c, niin kyseessä on puoliryhmä. * Jos yhtälöille a*x=b ja y*a=b löytyy ratkaisu kaikille a \in G ja b \in G magman ( G , * ) perusjoukosta joillakin x,y \in G, kyseessä on kvasiryhmä. == Esimerkkejä == * Reaaliluvut laskutoimituksena yhteenlasku on magma ja ryhmä. * Reaaliluvut laskutoimituksena vähennyslasku on magma ja kvasiryhmä. * Reaaliluvut laskutoimituksena kertolasku on magma ja monoidi. * Lukua yksi suuremmat kokonaisluvut laskutoimituksenaan potenssiinkorotus ovat "pelkkä" magma, joka ei toteuta mitään muulta algebralliselta rakenteelta vaadittavaa ominaisuutta. Se ei ole liitännäinen eikä vaihdannainen, vaan esimerkiksi 2^{(3^4)} ot=(2^3)^4 ja 2^3 ot= 3^2. Ei ole olemassa vasenta eikä oikeaa nolla-alkiota e siten, että aina pätisi x^e=x tai e^x=x. Yhtälöille ei ole välttämättä ratkaisua, eli esimerkiksi yhtälöillä 2^x=3 ja x^2=2 ei ole ratkaisua. * Tietokoneen liukulukujen yhteenlasku on vaihdannainen magma, kun liukulukuina pidetään myös positiivista ja negatiivista ääretöntä. Tämä magma ei pyöristysvirheiden ja ylivuodon vuoksi ole liitännäinen eikä yhtälöillä a+x=b ja x+a=b ole aina yksikäsitteistä ratkaisua, eli kyseessä ei ole puoliryhmä eikä kvasiryhmä. * Reaaliluvut laskutoimituksena "valitse suurempi" on magma ja vaihdannainen puoliryhmä. * E=\\{f:X \to X\\}, jossa X on mikä tahansa joukko, laskutoimituksena kuvausten yhdistäminen. Epäesimerkkejä ovat mm. * Reaaliluvut ja jakolasku, koska nollalla jakamista ei ole määritelty. * Luonnolliset luvut ja vähennyslasku, koska esimerkiksi laskun 2-3 tulos ei ole luonnollinen luku. == Lähteet == * == Kirjallisuutta == * Luokka:Abstrakti algebra Luokka:Algebralliset rakenteet
Palme

Palme on muun muassa seuraavien henkilöiden sukunimi: * Palme, ruotsalainen suku * Hanna Palme (o.s. von Born, 1861–1959), suomalaissyntyinen ruotsalainen yhteiskunnallinen vaikuttaja * Joakim Palme (s. 1958), ruotsalainen sosiologian professori * Laila Andersson-Palme (o.s. Andersson, s. 1941), ruotsalainen oopperalaulaja * Lisbeth Palme (o.s. Beck-Friis, 1931–2018), ruotsalainen lastenpsykologi ja Unicefin puheenjohtaja, pääministeri Olof Palmen puoliso * Mårten Palme (s. 1961), ruotsalainen taloustieteen professori * Nils Palme (1895–1963), ruotsalainen upseeri ja tilanomistaja * Olof Palme (1884–1918), ruotsalainen historioitsija, Sven Palmen poika * Olof Palme (1927–1986), Ruotsin pääministeri 1969–1976 ja 1982–1986 * Rajani Palme Dutt (1896–1974), brittiläinen kommunistipoliitikko ja toimittaja * Sven Palme (1854–1934), ruotsalainen vakuutusjohtaja * Toini Lehtinen-Palme (1911–1996), suomalainen lasten- ja nuortenkirjailija * Walter Palme (1907–1966), suomalainen julkisoikeuden professori ja oikeusneuvos.